Social Processes Part 2 - show me t... by Mark Masterson 3039 views\nMapas by rahico 1551 views\nRedes Sociais by rahico 831 views\nEta zeruertzean, Politika 2.0 Gizartearen aldaketa ukaezina da; politika ezin da kanpo geratu\n1. Komunikazioa 2.0 itsasoan Iñaki Murua\n2. “ bi belarri eta aho bat daukagu” baina … “ zuk hitz egiten baduzu, beste batzuek egin dezakete zure ordez” isiltzen denak, baietz esaten du?\n4. eskuak, begiak ere badauzkagu … baita ordenagailuak ere, Internet … “ partitzen duzuna zara” “ komunikatzeko bide bakoitzak bere arauak ditu” “ elkarrizketaren gizartea” A. Ortiz de Zarate C. Calderón J.A. del Moral\n5. komunikazioa, anitza elkarreraginaren garrantzia 2.0 itsasoan noiz? - sinkronia - asinkronia zenbat pertsona tartean? nola? hamaika bitarteko eta programa\n6. komunikazio asinkronoa, pentsatzeko denbora\n7. Komunikazio sinkronoa, Messengerra eta nerabeak baino haratago\n8. apurka-apurka “ lehenengo igerian ikasi” J. Adell\n9. eskerrik asko! [email_address]\nTake it home apply design thinking last assignment\nPre intermediate unit 7 revision\nEuskaldunen eskubideak parte hartzean


Helburu hori lortzeko, zerbitzuetako burutzekin elkarlanean jardun dugu, dauzkaten giza baliabideak berrantolatzeko, eta hizkuntza gaitasuna daukatenen eskutik euskarazko zirkuitu asistentzialen eskaintza finkatzeko. Ginekologiaren kasuan, esaterako, zerbitzu-buru den Jose Maria Aritzetak azaltzen digu zelan antolatu diren euren Zerbitzuan eskaintza egitea posible izateko: "Pertsonen Zuzendaritzarekin eta Euskara Zerbitzuarekin bilera egin eta gero, gure Zerbitzuaren hizkuntza-egoera aztertu genuen, baita euskarazko arretarako eskaintza adostu ere".\nOndoren, gure profesionalen hizkuntza gaitasuna egiaztatu genuen, eta aztertu baita ere, horiek kontuan hartuta, posible ote zen anbulatorioetako kanpo kontsultetan euskarazko agendak eskaintzea, eta hala egin ezin izanez gero, Galdakao-Usansolo Ospitaleko kanpo kontsultetan eskaini ote zitekeen”. Bestalde, gaineratu du: "Zerbitzuko profesionalen konpromisoari eta inplikazioari esker lortu da gurean ekimen hau bideratzea".\nLaburbilduz, "gure zerbitzuetan profesional euskaldunak badauzkagu, eta eskaera ere badago, hortaz, bi aldagaiok aintzat hartuta, eskaintza antolatu dugu" azpimarratu du Barrualde-Galdakao ESIko Pertsonen zuzendari Miren Josu Ormaetxeak. Eta gaineratu du: "oraindik bidean aurrera egitea dagokigu. Zelan? Agenda elebidunak aplikazio informatikoan identifikatzeko aspaldiko eskakizunari erantzunez bateko, eta besteko, arestian esan dugun eran, erizaintzako profesionalak ere eskaintzara bilduz. Zerbitzu-eskaintzaren dinamika berri honek, jakina, etengabeko jarraipena galdatzen du, gerta daitezkeen intzidentziak antzemateko eta konpontzeko, eta hedatzen jarraitzeko".


"Esker on handia sentitu nuen bertsokideekiko, baita aurreko feminista guztiekiko ere” - bertsoa.eus\nEuskadi Literatura Saria 2020-11-06\nEuskadi Literatura Saria “sorpresaz eta pozez” jaso zuela aitortu digu bertsolari eta idazle elgoibartarrak. “Esker on handia sentitu nuen euren lekukotzekin liburua jantzi duten bertsokideekiko, baita aurreko feminista guztiekiko ere, pentsamendua zorrozten eta geure bizipenak politizatzen irakatsi digutelako”.\nHorrez gain, ondo dakigu 2020ko urtea, urte gogorra izaten ari dela bat baino gehiagorentzat. Tartean, eta aurretik erreza ez bazen ere, kulturatik eta sortzetik bizi direnentzat ez da garai samurra izaten ari. “Ez dizut gezurrik esango, zera pasa zitzaidan burutik: “18.000€!”, oso urte zaila ari da izaten ekonomikoki ere, gure etxean kultur sorkuntzatik bizi gara bi helduok, eta sinistu besotik heldu eta saltoka hasi ginela”.\n”Kontrako eztarritik tresna bat izatea gustatuko litzaidake, erreminta bat gatazka honi zintzurretik heltzeko”. Liburuak 15 emakume bertsolariren testigantzetatik abiatuta, ahots publikoa duen emakumearen jarduna mugatzen dituen 22 mekanismo identifikatu eta batzen ditu.\nLiburuak oso harrera ona izan duela ere gogoratu du. “Jende askok irakurri du eta mezu ugari jaso ditugu hainbat eremutatik, identifikatuta sentitu direla eta tresna baliagarria zaiela esanez. Kazetariek, kantariek, kirolariek, aktoreek, irakasleek… Hainbat aurkezpen, mahai-inguru, bertso-saio, tertulia… antolatu dira liburuaren aitzakian. Mugimendu handia”. Bertsolari gazteagoentzat baliagarri izateak ere asko betetzen duela onartu du.\nEzin da ahaztu hala ere, pozez gain bideak minetik ere izan duela; “tamalez, espero genituen erresistentziak jaso ditugu bueltan. Isiltasun adierazgarriak. Zauritzen duten isiltasunak”.\nBertso munduko feministen artean nekea ere nabari da eta eraldaketak kolektiboa izan beharko du, taldean egiten dena eta ez zama osoa emakumeen gainean jarriz. “Energia pila bat ematen diogu inguruaren eraldaketa feministari, beharrezko zaigu, baina guk ere nahi dugu lasta hori gabe bizi, munduaz pentsatu, emakume gorputza ahaztu eta, besterik gabe, arintasunez kantatu”.\n“Gure txokoaz pentsatzera behartzen gaitu sistemak, eta bururatu ohi zait hori bera ez ote den beste azpirakuntza estrategia bat, horretan joaten zaigun indarrak ahituta uzten baikaitu bestelako baratzetan sartzeko”.\nHorrelako sariak jasotzearen garrantzia “ematen zaionaren araberakoa” da Uxue Alberdiren iritziz. Aintzat hartu eta tresna gisa erabiliz gero garrantzitsua izango da bai bertso munduarentzat eta baita hortik haratago ere. “Liburua ez da garrantzitsua, garrantzitsua feministen arteko artikulazioa da, eta horri bide ematea, arnasa ematea berdinzaleagoa eta jende gehiagorentzat justuagoa izango den bertsolaritza asmatzen jarraitzeko bideari”.


Eskualdeko hizkuntza-paisaian eragitea da deialdi honen helburua. Horretarako, merkataritzan, ostalaritzan eta zerbitzuetan diharduten 50 langiletik beherako enpresa txikiek diru laguntza jasotzeko aukera izango dute kanpoko errotuluak edo webguneak euskaraz jartzearren.\nDiru-laguntzak jaso ahal izateko, establezimenduek nahitaez egon behar dute Durangoko Merinaldearen Amankomunazgoko Euskara Zerbitzua osatzen duten herriren batean; hau da, Abadiño, Atxondo, Berriz, Durango, Elorrio, Iurreta, Izurtza, Mañaria edo Zaldibarren.\nEuskarriak euskara hutsean jartzen dituzten enpresek gastuaren %50eko diru laguntza jasoko dute (gehienez 500€); euskaraz eta gaztelaniaz jartzen dituztenek, berriz, gastuaren %25ekoa (gehienez 250%). Kasu horretan, euskara lehenetsi beharko da errotuluko testuaren kokapen eta tamainaren bidez zein euskara orrialdearen lehen hizkuntzatzat ezarriz.\nInformazio gehiagorako: Amankomunazgoaren webgune nagusia (www.mdurango.org) edo Euskara Zerbitzuko telefonoa 94 627 86 40


AROTZ Txakolina - D.O. BIZKAIA - Txakoli Shop - On-line\nHome / TXAKOLI / AROTZ Txakolina\nOntzea: Frantziako haritz upelak.\nMahats barietatea: %20 Hondarrabi Zuri Zerratia, %75 Hondarrabi Zuri, %5 Beste barietate batzuk (Riesling, Chardonnay, Sauvignon Blanc).\nAROTZ Txakolina quantity\nSKU: TXA-BI-AROTZ-EU Categories: BLANCO, D.O. BIZKAIA, TXAKOLI Tags: basque wine, basque wine, blanco fermentado barrica, d.o. bizkaiko txakolina, hasi berriak wines, txakoli, txakoli arotz, urdaibai, vino blanco, white wine\nArotz txakolina egiten den Hasiberriak upeltegia Ibarrangelu udalerrian dago, Urdaibaiko Erreserbaren erdian, Izaro uharte, Mundaka, Bermeo parean eta Laga eta Laida hondartzen artean, Gametxo hotelaren ondoan. Mahastizaintzaren interpretazio eredua, non biosferak bizitza sustatzen duen eta mahatsondoaren laborantza iraunkorrerako baldintza egokiak mantentzen dituen.\nUpelaren hartzidurak eta zahartzeak, liguen gehiegizko saturatuarekin batera, izaera berezi, ezberdin eta berezia ematen diote D.O. Bizkaiko Txakolina.\nUrdaibaiko erreserbaren bihotzean kokatutako mahastiek Bizkaiko Golkoaren eragin zuzena dute. Bi lursail: Mendata “paraje de Nekesolo” lursailak, 1,6 hektareako azalera eta itsas mailatik 265 m-ko altuera dituena, Ekialde-Mendebalde orientazioa du, arratsaldeko argiaren berotasuna jasoz. Mahastiaren lurra buztin karetsua da. Errigoitiko “paraje de Maidaga” lursailak, 2 hatako hedadurarekin eta 385m-ko altuerarekin itsaso mailan, hego-ekialderantz orientatua du, eguneko lehen eguzki izpiak jasotzen. Mahastiaren lurra karezko lihoa da.\nLegamia autoktonoekin bat-bateko hartzidura, iragazi edo argitu gabe. Hartzidura 600 litroko haritz frantseseko upeletan eta altzairu herdoilgaitzezko deposituan. 10 hilabetez ontzea lur finekin kontaktuan, bâtonnage teknika erabiliz.\nKolore hori zurbila eta urrezko ertza duen ardoa. Garbia eta zetatsua. Intentsitate aromatiko ertain-altua edalontzian. Ohar txigortuak eta banillak nabarmentzen dira, denak oso arinak, oso ondo integratuta. Ahoan sarrera biribila, urrats arinarekin eta amaiera oso atseginarekin, ukitu ketsuarekin, eta orekatua aldi berean.\n“AROTZ” Ituringo arotza/errementaria.\nBe the first to review “AROTZ Txakolina” Cancel reply


GIZA ESKUBIDEAK HERRIRA 2017ko PRENTSAURREKOA\nGaur goizeko 10:00etan, Barrenako Batzar Aretoan " GIZA ESKUBIDEAK HERRIRA" proiektuaren prentsaurrekoa egin da. Bertan, dar-dar produkzioko koordinatzaileak Asier eta Iker egon dira, Jose Miguel Santamaria alkatea eta Joseba Aramburu kultura eta hezkuntzako zinegotzia.\nGaur goizeko 10:00etan, Barrenako Batzar Aretoan " GIZA ESKUBIDEAK HERRIRA" proiektuaren prentsaurrekoa egin da.\nProiektu honen ardatza giza eskubideen inguruan sentsibilizatzea eta topaguneak eta komunikazioa sortzea da. Une honetan, daukagun aniztasuna azalera ateratzeko asmoz. Arazoa izan daitekeena aukera bihurtzea dugu helburu. Elkar ezagutzaren eta onarpenaren bidez, integrazioa eta kohesio soziala bermatu nahi ditugu.\nGiza eskubideen inguruan, herritarrak sentsibilizatu eta hezi nahi ditugu.\nDesberdintasun guztien gainetik, elkarrenganako errespetua eta elkar ezagutza garatuz, pertsona guztien berdintasuna bultzatu nahi dugu. Ondorioz, integrazioa eta kohesio soziala lortuz.\n"GIZA ESKUBIDEAK HERRIRA" proiektuak bi atal nagusi ditu hartzaile motaren arabera:\nElkarrekin: Ordiziako eragileekin elkar lanean, herritar guztientzat sortzen diren ekintzak, jarduerak edo programak osatzen dute atal hau.\nGiza Eskubideak Lantzen Antzerkiaren Laguntzaz: Ikastetxeetan burutzen ditugun interbentzioei deritzogu.\nProiektuak dituen bi atalak, Giza Eskubideen inguruan sentsibilizazio orokor batetik abiatzen dira. Egunerokotasunean gure artean gertatzen diren Giza Eskubideen urraketak aztertuz, Giza Eskubideak gure errealitate konkretura hurbiltzen saiatuko gara.\nAurten, 1.078 ikaslek parte hartu dutu 2. Atal honetan.\nUrtea amaitu aurretik eta Abenduko azken astera arte, hainbat ekintza antolatuko dira.\nAzaroak 16an, Tolerantziaren Aldeko Nazioarteko eguna.\nAzaroak 25ean, Emakumeen kontrako Biolentziarekin Amaitzeko Nazioarteko eguna.\nAzaroak 30ean, Hiri Hezitzaileen Nazioarteko eguna.\nAbenduak 3an, Euskararen Nazioarteko eguna eta Desgaitasuna duten Pertsonen Nazioarteko eguna.\nAbenduak 10an, Giza Eskubideen Eguna.\nAbenduak 11an, Euskal gatazkak sortutako giza eskubideen urraketak euskal fikziotik lantzeko ekitaldia.\nAbenduak 18an, Migratzaileen Nazioarteko Eguna.\nPrentsaurrekoaren argazkiak ikusteko, KLIKATU hemen.


rr/#05 marrak bertso-errezitala, Maialen Lujanbioren eskutik\nBertsolariak rr/#05 marrak bertso-errezitala egingo du gaur, maiatzak 25, Larrabetzuko Hori Bai gaztetxean. Sarrerak bost euro balio du eta saioa 19:00etan hasiko da. Errezitalean gaur egungo egoeraren erradiografia egingo du eta rr letra baliatuko du horretarako: “hots zehazgabea, garai zehazgabeetarako; soinu dardarkaria, garai dardaratuetarako”.\nrr/#05 marrak bertso-errezitala, Maialen Lujanbioren eskutik Hori Bai Gaztetxea


Badator Euskaraldia Urnietara - Urnieta - Aiurri.eus\nBadator Euskaraldia Urnietara\nAiurri 2020-11-11 11:52\nMartxan da euskararen erabilera handitzea helburu duen ekitaldia. Euskaraldiaren bigarren edizioa da aurtengoa, eta azaroaren 20tik abenduaren 4ra bitartean gauzatuko da. Parte hartu nahi duen orok “Ahobizi” edo “Belarriprest” rolean aritzeko aukera izango du.\nEuskara ulertzen duten hiztunen arteko hizkuntza ohiturak aldatzeko ariketa soziala da Euskaraldia, zeinetan bi astez parte-hartzaileak euskara sustatzeko ahaleginetan ariko diren. Lehenengo edizioan legez, aurten ere Urnietak parte hartuko du. Interesa duten herritarrek Euskaraldiaren web orrian egin dezakete izen-ematea. Horretaz gain, izen-ematea aurrez aurre egiteko aukera eskainiko da Lekaio kultur etxean, baita online izena eman dutenek txapa jasotzekoa ere.\nAzaroak 9, 10, 11, 12 eta 13: 16:00-19:30\nAzaroak 14: 11:00-13:30 / 17:00-19:30\nAzaroak 16, 17, 18 eta 19: 16:00-19:30\nAriguneak, aurtengo berrikuntza\nProposamen berri batekin dator aurtengo Euskaraldia: ariguneak. Euskaraz lasai aritzeko guneak dira, mota guztietako enpresa, elkarte eta erakundeak, alegia. Euskaraz hitz egiteko aukera bermatuko da ariguneetan, izan taldeko kideen artean zein entitateak herritarrekin duen harremanetan. Horrez gain, aurreko edizioko rolak mantendu dira. Bakoitza zein roletik ari den jakiteko txapa bat eraman beharko da gainean. “Ahobizi” direnek ezpain batzuen irudia izango dute txapan, eta “Belarriprest” direnek ostera, belarri batena.\n“Ahobiziak” euskaraz hitz egiteko gaitasuna duten pertsonak izango dira, eta euskaraz ulertzen duten guztiekin euskaraz egingo dute. Beste pertsonek euskaraz ulertzen ote duten ez dakitenean berriz, lehen hitza, beti, euskaraz egingo dute.\n“Belarriprest” rola dutenak, bestalde, haien gaitasun eta aukeren arabera erabakiko dute euskaraz noiz eta norekin egin. Beti ez dute euskaraz egingo ulertzen duten guztiekin, baina euskara dakitenek beraiei uneoro euskaraz hitz egitea eskatuko diete.\nHartu lagunen eta familiako kideen txapak\nNork bere txapa hartu ez ezik, bere familiako kideen edo lagunen txapak hartzeko aukera izango du. Horretarako, pertsona horiek Urnietan izena emanda egon behar dira eta izen-abizenen zerrenda eraman beharko du txapak jasotzera doan kideak.\nBistaratu Euskaraldia etxeetan banderatxoa ipinita\nBestalde, edizio honetan, herritarrak etxeetako leiho eta balkoietan banderatxoak jarrita Euskaraldia bistaratzera animatuko dira. Banderatxo horiek ere Lekaio kultur etxean erosi ahal izango dira 5 eurotan aurretik aipaturiko egun eta orduetan.\nEdozein zalantza izanez gero Euskaraldiaren Urnietako dinamizatzailearekin harremanetan jartzeko aukera dago.\nHelbide elektronikoa: euskaraldia.urnieta@gmail.com\nTelefono mugikorra: 688826530


Paul Cézanne (pɔl se'zan; Aix-en-Provence, 1839ko urtarrilaren 19a - Aix-en-Provence, 1906ko urriaren 22a) frantziar margolaria izan zen, inpresionismotik kubismorako iragateko eragile nagusietako bat.\nJoseph Marc Gibert (en)\nmargolaria, Irarlea, litografoa, marrazkilaria, artista grafikoa eta draftsperson (en)\nAix-en-Provence eta Suitza\nGaraiko ertilari guztien artean, Cézanne izan daiteke XX. mendeko ertilariengan eragin handienetakoa izan zuena (Henri Matissek, adibidez, Cézanne-ren margoaren erabilera goresten zuen, eta Pablo Picassok haren konposizio lauaren egitura garatu zuen kubismoa sortzeko). Hala ere, itzalean bizi izan zen Cézanne, eta bakandurik lan egin. Ez zuen kritikariengan uste onik, lagun urri zituen, eta 1895 arte oso gutxitan erakutsi zituen margolanak. Senditik ere aldenduta bizi izan zen, sendikoek ez baitzuten aintzat hartzen sortutako erti iraultzaile hori.\n2 Cézanneren lana\n3.2 Izadi hilak\nSendi burges aberats batean sortu zen; aita bankaria zuen. Aix-en bertan egin zituen ikasketak, Bourbon eskolan lehenbizi (1852-1858), eta marrazki-eskolan gero. Bourbonen Émile Zola ezagutu zuen, eta lagun handia egin zuen. Zuzenbide-ikasketak egin zituen aitaren nahia betetzeko, baina berak margolari izan nahi zuen, eta 1861ean Parisa joan zen margolaritza-ikasketak egitera. Urte hartako erakusketa ofizialean, margolari-belaunaldi berriak beste joera batekoak baziren ere, orduko margolari errealista eta akademikoen lanak ederretsi zituen -Alexandre Cabanel (1823-1889), Gustave Dore irudigile ospetsua (1832-1883), Jean-Louis-Ernest Meissonier (1815-1891)-, baina Louvreko museoan Caravaggio, Velázquez, Ribera eta Zurbarán bezalako maisu handien lanak eta herbeheretar eta veneziar margolarienak ikusi eta aztertu zituenean, berehala ohartu zen batzuen eta besteen artean zegoen amildegi sakonaz. Aurkikuntza horrek -esanahi handia izan zuen haren margolari-ibilbidean-, krisi larria eragin zion. Hala, margotzeko gauza ez zelako ustean etsita, jaioterrira itzuli eta aitaren banketxean lanean hasi zen. Baina margotzen jarraitu zuen.\nHain zuzen ere, garai horretakoa da bere aitaren erretratuetako bat (Louis-Auguste Cézanne, 1860-1863, National Gallery, Londres), eta bere lagun Achille Emperaire ipotxarena, besteak beste. 1862ko azaroan Parisa joan zen berriro, margolari izateko eta margolaritzatik bizitzeko asmo sendoarekin.\nParisen Zolarekin harremanetan jarri zen berriro, Éugene Delacroix eta Gustave Courbet frantziar margolarien lanak aztertu zituen, Salon des Refusés erakustaretoa bisitatu zuen (inpresionistek erakusketa ofizialaren itxikeriari aurre egiteko antolatua), eta Charles Suisseren Akademian Armand Guillaumin (1841-1927) eta Camille Pissarro (1830-1903) ezagutu zituen. Margolari horiek ezagutzeak, Pissarro ezagutzeak batez ere, garrantzi handia izan zuen bere ertoiaren norabidean: harreman horren eraginez, bere estilo landugabea, margo ilunekoa eta materiaz betea aldatuz joan zen pixkanaka-pixkanaka, eta estilo berezi bat sortu zuen, bere-berea, berak «couillard» deitu zuena, arau akademiko guztietatik, eskola eta aurreiritzi guztietatik bereizia.\nBada, lana onartu ez ziotela-eta, gutun bat idatzi zion Edertietako buruari kultura ofizialak zeraman bidearekin bat ez zetorrela azalduz. 1870. urtean, Frantziaren eta Prusiaren arteko gerra piztu zenean, Proventzan zegoen. L'Estaquen bizi izan zen -Marseillako golkoko hiri bat-, bere amaren etxe batean, bere andre Marie-Hortense Fiquetekin eta semearekin. Han paisaia eta izadi hil asko margotu zituen, aurrekoetatik desberdinak, margo biziagoak eta margo-ore arinagoak erabili baitzituen. Ondo bereganatua zuen ordurako inpresionismoaren funtsa: margoa elementu eraikitzailea da, ez bakarrik koloreen arteko aurkakotasunaren bitartez, baita fusioaren, dardaren eta gardentasunen bitartez ere. 1872an Pontoisen jarri zen bizitzen, Pissarro bezala. Gero eta harreman estuagoa izan zuen Pissarrorekin, eta harekin eta beste margolariekin batera lan egin zuen, aire zabalean beti. Gero, Auvers-sur-Oise-ra joan zen bizitzera, eta bi urte egin zituen han, Gachet doktorearen etxean. Margolari-belaunaldi gaztearen margolaritza-molde berria aintzakotzat hartzen zuen bakarretakoa zen Gachet. Auversen Urkatuaren etxea margotu zuen (1873, Paris, Musee d'Orsay), bere lan aipagarrienetako bat, handik aurrera urratuko zuen bide berriaren aurreneko maisulana. 1874an, Pissarrok bultzatuta, inpresionisten lehenengo talde-erakusketan parte hartu zuen, Nadar argazkilariaren estudioan (Gaspard-Félix Tournachon). Bigarrenean ez zuen parte hartu, lehenengoan izandako porrotak nahigabetuta. Hirugarrenean, berriz, 1877an, hamasei lan bidali zituen, baina oso harrera txarra egin zien kritikak, eta baita jendarteak ere. Cezanne L'Estaquera erretiratu zen, eta lagunengandik ere banandu zen.\n1886an Zolak L'Oeuvre argitaratu zuen. Lanaren pertsonaia nagusia margolari bat zen, porrot egindako margolari bat, eta Cézanneri iruditu zitzaion Zolak bere lanarekin kritika egin nahi izan zuela pertsonaia hartaz baliatuz. Cézannek harremanak eten zituen idazlearekin, eta ez zen inoiz gehiago harekin elkartu. Urte hartan aita hil zitzaion, eta emaztea eta semea Parisen utzita Aixera joan zen.\nAixen Sainte-Victoire mendiko margolan asko eta izadi hil asko egin zuen. Cézanneren helburu nagusia bere margolanetan zuzeneko sentipenaren bizitasunari -inpresionistek sustatutako ezaugarria-, konposizio txukuna eta erritmoa eranstea zen. Eta margo hutsa erabiliz lortu zuen hori, usadiozko margolaritza modelatuaren eta argilunen beharrik gabe. Harentzat forma eta margoa bi elementu desberdin ziren; margotu ahala marrazten zuela zioen, eta margolana margoetan aberatsa zenean formetan betea zela.\nBerriro ere kritikak eta jendeak hotz samar hartu zituen haren lanak, baina abangoardiako ertilari gazteek eta bere garaikideek maisutzat hartu zuten. 1899an Salon des Indépendants erakusketan parte hartu zuen, eta haren lanek jakin-min handiagoa piztu zuten orduan. Ezaguna izaten hasi zen, eta aholku eske joaten zitzaizkion margolari gazteak, Émile Bernard eta Charles Camoin, adibidez. 1904an Salon d'Automne izeneko erakusketan areto oso bat hartu zuten bere lanek. Kubistek haren jarraitzaileak zirela aitortu zuten, haren joera konstruktibistan eta errealitatearen elementu estrukturalen erabileran (kuboa, esfera, zilindroa, konoa) oinarritzen baitziren kubismoaren ezaugarri nagusiak. Haren azken urteetako lanak maisulanak dira guztiak, adituen ustez: Karta-jokalariak (1890-1892, Museed'Orsay, Paris), Gizon pipaduna (1890), Annecy aintzira (1896), Bainu-hartzaileak (1898–1905). 1907an, bera hil eta hurrengo urtean, atzera begirako erakusketa handi bat antolatu zen, eta ordutik aurrera hasi zen Cézanne-ren balioa benetan aintzakotzat hartzen.\nCézanne-ren margolaritza-prestakuntzan garrantzi handikoak izan ziren Courbet-en zehazpen konstruktiboa, Delacroix-en erromantizismo eta lirismo margotsua, eta Honoré Daumier-en lana, Cézanne-ren beraren ustez, bi margolari handi horien nolakotasun piktoriko guztiak beregan zituena. Margolari horiek utzitako arrastoa nabarmena da Cézanne-ren lehenengo lanetan, margoaren erabilera oldartsuan, tonu ilunetan eta margo-nahastura kargatuetan. 1865 eta 1869 bitartean, erretratu-sail bat egin zuen, Dominique osabaren erretratuak izenez ezagunak, non, bolumenaren arazoa konpontzeko, espatulaz zabaldutako materiaren loditasuna baliatu zuen. Pendulu beltza izeneko obran (1869-1870, Paris, Niarchos bilduma) argi dago konposizioan jarri zuela bere arreta osoa. Pissarroren bilaketa kromatikoak eta konstruktiboak akuilaturik, errealitatea modu optikoago eta trinkoago batez irudikatzen hasi zen, patetismorik gabe: gorago aipatu den Urkatuaren etxea hori izan zen haren estilo berriaren maisulanetako bat. Hala ere, bai margolan horretan, eta baita garai horretako beste batzuetan ere (margo argikoak eta konposizio-oreka zorrotzekoak dira horiek, adibidez, Gachet doktorearen Auvers-eko etxea (1873). Argi dago inpresionismotik urruntzen hasia zela: margozko paisaiek formaren bolumenak nabarmentzeko erabiltzen zituen, argiaz-eta hainbeste arduratu gabe. Cézanne-k inpresionismoa «gotortu» nahi zuela zioen. Aixeko 1833-1837 bitarteko aldian izadiaren irudiaren kontrol formal-konstruktiboa zorroztuz joan zen; urte haietan, margoz moldatutako forma gotorrak gauzatzen saiatu zen. Horregatik, ez da harritzekoa gai bat hartu eta hura askotan margotu izana: batez ere L'Estaque herriko ikuspegiak, Château Noir-ekoak eta Sainte-Victoire mendikoak. Cézanne-k izadi hil ikusgarrietan irudikatu zuen izadiko gauzen eta eguneroko bizitzaren iraunkortasuna eta betikotasuna. Bere bizitzako azken urteetan, bainu-hartzaileen margolan asko egin zituen. Lehenago ere eginak zituen bainu-hartzaileak, haina oraingoak askoz margolan handiagoak ziren, abstraktuagoak, klasizismo berri batera hurbiltzen den forma eta margo-sintesi bat eginez.


Mexikoko bandera - Wikipedia, entziklopedia askea.\nMexikoko bandera 1968ko irailaren 16an erabakitakoa da. Neurri bereko hiru zutabez osatuta dago: berdea, zuria eta gorria. Banderaren erdian Mexikoko armarria dauka. kolore hauek ditu, arrazoi honengatik: gorria: maitasuna eta alaitasuna irudikatzen duelako. txuria: pakea irudikatzeko. berdea: natura eta mendiak irudikatutak ditu.


Rajoy: Ongi dakit zer egin Espainiaren ospea hobetzeko\nMariano Rajoyek esan du bere erronka nagusia enplegua sortzea dela eta uda baino lehen, ekintzaileen lege bat onartuko duela iragarri du.\nMariano Rajoy Gobernuko presidenteak onartu du une zaila bizitzen ari garela, baina oso ongi dakigu zer egin behar dugun Espainiaren ospea hobetzeko, hazteko eta enplegua sortzeko, gaineratu du.\nEuropako buruzagiekin datorren hilaren 30ean izango duen bileran hori helaraziko diela esan du eta euroaren eta defizitaren kontrolaren aldeko apustu sendoa egingo duela iragarri du.\nZentzu honetan, eta Standard Poors agentziak Espainiaren kalifikazioa bi koska jaistea erabaki ostean, Europan badakigu zer egin behar dugu, adierazi du, eta ez ohiko goi-bilera horretan Europar Batasunak egin behar dena esango duela azaldu du.\nBere proposamenen artean, Rajoyk argi utzi du defizita kontrolatu behar dela; ezin dugu gastatu daukaguna baino gehiago, gaineratu du. Gainera, Europar Batasuneko herrialde guztiek erreforma ekonomikoak egin beharko dituzte, adierazi du.\nBere alderdiaren erronka nagusiak, haztea, enplegua sortzea eta ongizatearen estatua mantentzea direla esan du. 2011 urtea 5,4 langabeturekin ixteagatik penatu da, horregatik helburu bezala enplegua sortzea ezarri du. Gure esfortzu eta politika guztiak horretan jarriko dute arreta.\nHori lortzeko, uda baino lehen ekintzaileen lege bat onartuko duela iragarri du, Espainian ongizatea eta aberastasuna sortzeko suspertuko diena.\nEnpresa publiko, fundazio eta erkidegoetako erakundeen murrizketak berretsi du Rajoyk.\nBestalde, Espainiak kreditua ere behar duela esan du Gobernuko presidenteak, krediturik gabe ez dago inbertsiorik, eta inbertsiorik gabe ez dago enplegurik, ez ongizaterik ezta ezer ere ez. Horregatik, finantza sisteman erreformak egongo direla defendatu du.\nInformazio gehiago:Eitb: Rajoy: Ongi dakit zer egin Espainiaren ospea hobetzeko


Kotte Ecenarrok ardura postuak kenduko dizkio Hendaia Biltzeni | Pais Vasco | KAZETA\n20 ABR. 2022 - 07:00h\nKotte Ecenarrok ardura postuak kenduko dizkio Hendaia Biltzeni\nPrentsari igorritako ohar batean, Hendaiako auzapezak Hendaia Biltzeni 2020an gehiengo munizipalean eman lau delegatu postuak kentzeko dekretua izenpetu du. Apirilaren 27ko herriko kontseiluan bi axuanten ordezkapna ere gertatuko da.\n2020ko uztailaren 3an osatu zen Hendaiako herriko kontseilua. (Guillaume FAUVEAU)\n«Dolu dut honetara ailegatu behar izatea, baina niri eta gehiengo munizipalari ezinezkoa egin zaigu hautetsi hauekin konfiantzaz lan egitea. Gure hauteskunde akordioa engaiamendu argiekin finkatu zen, edozein gehiengo munizipalek dituen orientazio politikoen eta arauen inguruan». Horrela hasten du Kotte Ecenarro Hendaiako auzapezak apirilaren 19an prentsari igorritako oharrak.\nHandik denbora gutira, talde abertzaleak bere irakurketaren berri eman du. «Ez dugu gehiengo munizipal honi loturik jarraitu nahi», gaineratuz, erabaki hori saihestezina bilakatu dela, «auzapezak etengabe ukatu duelako desadostasunez mintzatzeko gurekin biltzea».\nOroitarazi behar da, 2020ko herriko bozen ondotik, Hendaia Biltzen talde abertzalearekin gehiengo munizipalean hautetsi delegatu postuak finkatzeko akordioa egin zuela auzapez sozialistak, programa baten inguruan.\nBi urte berantago, gehiengotik at geldituko dira abertzaleak, Kotte Ecenarrok izenpetu duen dekretuaren ondorioz. Beraz, apirilaren 27an iraganen den herriko kontseiluan Hendaia Biltzenek Celine Cotinat eta Claire Legardinier axuantak ere galduko ditu eta sei hautetsiak oposizioan izanen dira.\nBakoitzak bere argudioak mahai gaineratu ditu haustura azaltzeko. Egungo auzapezak hiru puntu aipatu ditu zehazki. Lehena, 2021 eta 2022ko aurrekontuen alde ez bozkatu izana. Bere iritziz, «desafio bat» da, horrek sendotzen duenean gehiengo bat. Bigarrenik, adierazpen askatasunik ez izatea egozten dio talde abertzaleari, «edozein iritzi eman aitzin kanpoko kontsignen zain» aritu delakoan. Hirugarrenik, auzapezarekiko mesfidantza botoak eta batzuetan, diskurtso mingarriak egitea leporatzen die abertzaleei.\nHilabeteak dira bi aldeen arteko elkar ulertze eza kanpora begira ere islatu direla. «Babestu genituen proiektuak abian dira» dio Letizia Navarron buru duen taldeak. Alta, aurrekontuen bozketaz gain, etxebizitzaren gaian sakoneko desadostasunak izan dituzte, baita laborantzaren garapenari loturik ere, Molereseko lurren geroaz edota Legarraldeko proiektuaz. Itsasbazterraren egoera, portuaren kudeaketa edota hiriko langileen lan orduak dira beste gai nagusiak.


Esku hutsik itzuli da Anaitasuna Aretxabaletatik - CD Anaitasuna\nAnaitasunak aukera paregabea galdu zuen Aretxabaletako Ibarra futbol zelaian. Lehen zatian nagusi izan zen Aitor Iturbek zuzentzen duen taldea eta bigarren zatiko lehen minutuetan ere bai. Jokoaren jabetza Anaitasunarena zen, baina arratsaldeko lehen aukera garbia atxabaltarrek egin zuten area ertzeko jaurtiketa batekin. Zutoin ondotik gutxigatik kanpora joan zen.\nAnaitasunaren aukerarik garbiena, berriz, 20. minutuko korner jokaldi batean etorri zen. Bigarren zutoinean ohorezko mailan aurten lehen aldiz jokatzen zuen Oier Elorza agertu zen, honen jaurtiketa, baina kanpora joan zen zuzenean. Anaitasunak noizbehinka egiten zuen jaurtiketaren bat atera, eta Aretxabaletak Astiren area inguruko faltak baliatzen zituen min egiteko.\nAtsedenaldira iristeko 3 minuturen faltan, Anaitasunak eskuin hegalean baloia berreskuratu zuen eta area inguruan zen Alex Altolagirreri iritsi zitzaion. Ezker hegaleko jokalariak baloia atzelarien artetik pasa zion Iker Pastriani, eta honek ate aurrean ez zuen barkatu huts eta batekoa egiteko.\nAtsedenaldira itxura eta sentsazio onak emanda joan zen taldea eta atsedenalditik bueltan ere modu berean jarraitu zuen, baita partidak ere. Minutuek aurrera egin ahala, ordea, Aretxabaleta baloia atzetik ateratzen hasi zen eta Anaitasuna goitik hasi zen presio-lanean. Orduan espazioak ireki ziren Ibarrako berdegunean eta etxekoek Anaitasunari min egiteko formula bilatu zutela zirudien.\nAnaitasuna, berriz, kontraerasoan hasi zen min egiten, baina ez zuen jakin izan zituen aukerak baliatzen. Partida amaitzeko 15 minutu falta zirela, etxekoek berdintzeko gola egin zuten. Minutu zoroak izan ziren eta Anaitasunak asko sufritu zuen. Golaren hurrengo jokaldian bigarrena egiteko aukera ere izan zuten etxekoek, baina Zialtzeta azkar iritsi zen baloira eta honek zutoinaren laguntzarekin bigarren gola ekidin zuen.\nAmaitzeko hamar minuturen faltan Aretxabaletako atzelari batek bigarren txartel horia ikusi zuen, baina zelaian ez zen islatzen etxekoei gizon bat falta zitzaiela. Min egiten jarraitzen zuten eta korner jokaldi bateko aldaratze batean, jaurtiketa indartsu batekin bigarrena egitear egon ziren atxabaltarrak.\nAnaitasunak emaitzari eusten lanak zituen, eta luzapeneko bigarren minutuan irten berria zen aurrelariak Anaitasunako atzelariei aurrea hartu eta area barruraino iritsi zen garaipenaren gola egiteko. Porrot honekin gero eta zailagoa dute bigarren postua Iturberenek, Aretxabaleta bera baita sailkapeneko bigarrena. Hurrengo hitzordua igande arratsaldeko 16:30etan izango da, Anaitasuna eta Ostadar taldearen artean.


Zure Enpresaren Bloga Zure Bizitza Horren Mende egongo balitz? | Martech Zone\nZure Enpresaren Bloga Zure Bizitza Horren Mende egongo balitz?\nOsteguna, martxoa 15, 2007 Ostirala, abenduaren 15, 2017 Douglas Karr\nBadira jende batzuk blogariak gure sotoetan gordeta daudela pizza kutxa irekiekin eta Mountain Dew nonahi. Baliteke ezagutzen ez dituzun blogarien beste ikuspegi bat. Blogariak komunikazioa (eta batzuetan arreta!) Irrikatzen duten pertsona sozialak dira.\nGaur, goizeko bilera zoragarria izan dut bertako batzuekin Gogo Zorrotzak. Taldearekin blogean izandako esperientziak eztabaidatzeko eta korporazioko blog estrategien inguruko zenbait argibide emateko aukera izan nuen. Hitzaldia oso ondo onartu zen eta nahiko gustura egon nintzen.\nHitzaldi honen gauza liluragarria da blogetik gertatu dela. Bertaratutako jendea Ball State Unibertsitateko saileko irakasle titular batetik fabrikazio lantegi bateko IT ordezkari batera joan zen. Pixka bat beldurtuta nengoen - oso kuriosoak, jakintsuak eta arduratsuak ziren (benetan Sharp Minds!). Inoiz ez nuke jende hori ezagutuko blogerako ez balitz.\nBlogak egiten hasi nintzen. Pat Coyle-ri blogean lagundu nion. Elkarrekin blog ireki bat hasi genuen Indianapoliseko jendearentzat hiria zergatik maite zuten istorioa kontatzeko. Pat Ron Brumbarger, presidentea eta zuzendari nagusia ezagutu zuen Bitwise Solutions eta nire blogari buruz eztabaidatu nuen. Ronek Sharp Minds zuzentzen du eskualdeko jendea biltzeko teknologia eztabaidatzeko eta Blog korporatiboa eztabaidatzeko gai bikaina izango zela pentsatu zuen. Beraz, Ronek eta Patek nirekin bazkaldu zuten eta guk muntatu genuen.\nParte hartzaile guztientzako aukerak egon ziren eta haien begi asko argituta zeuden. Batzuek ohar orriak idatzi zituzten. Buru keinuak ikusi nituen (agian asperdura bat one - denak ez dira ni bezain ilusioa egiten blogarekin). Aukera bikaina eta jende talde zoragarria izan zen teknologia honekin eztabaidatzeko.\nElkarrizketaren zati handi bat enpresek pauso hori emateko duten beldurraren inguruan kokatu zen - handia da. Edozein ekimen garrantzitsurekin gertatzen den bezala, blogak estrategia bat eta zenbait jarraibide behar ditu korporazio batean. Behar bezala eginda, zure enpresa eta zeure burua bultzatuko dituzu zure industrian pentsatutako lider gisa, zure produktuaren inguruko elkarrizketetan mikrofonoan lehena izango zara eta harreman pertsonalak sortuko dituzu zure bezeroekin eta bezeroekin.\nUste dut iritsi garen oharpenetako bat enpresek teknologia berriak bereganatu eta onartu behar dituztela beldurrak bultzatu beharrean. Adibide bat izan zen Kent Estatuak debekatu egin du bere kirolariak Facebooken argitaratzea. Imajinatu administratzaileek aukera izanen balute animatu eta kontrolatu kirolarien ekintzak Facebooken ordez. Ez al litzateke hori kontratazio baliabide zoragarria izango? Hori uste dut.\nBall State-ko irakaslearekin hitz egiten ari nintzela, pentsatu nuen zein harrigarria izango zen Freshman blogak Interneten ikustea, Batxilergoko ikasleak Unibertsitateko bizitzan heztea, etxetik kanpo egotea eta askatasun eta unibertsitateko esperientziak. Hori blog indartsua da!\nEra berean, nire blogak lurrera eraman ninduen Indiana Humanity Council gaur gauean Roger Williams-eko presidentearekin elkartu naiz Lidergo Sortzaileen Institutua. Rogerrek sare sozialak erabiltzen ditu eskualdeko lider gazteen komunitateak koordinatzeko eta eraikitzeko. Aupa!\n-Ko ordezkariak ere ezagutu nituen Etxerik gabeko beteranoei eta familiei laguntzea, etxerik gabeko beteranoak aholkularitza eta arreta epe luzeko programen bidez oinez jartzen laguntzen duen erakunde sinesgaitza. Gaur egun, etxerik gabeko 140 albaitari dituzte beren programan, janaria, aterpea, laneratzea eta abar eskainiz.\nIrabazi asmorik gabeko hauen grina harrigarria zen eta horiek guztiek teknologian aukera nola ikusten zuten animatu nintzen. Bi taldeen artean nolabaiteko dikotomia zegoen. Goizeko taldeak negozio berri arrakastatsuak zituen, teknologia berriekiko jakin-mina zuten eta, agian, apur bat kezkatuta zeuden erronka berri horiek zer ekarriko zuten. Arratsaldean taldea beste jendearekin azkarrago eta modu eraginkorragoan konektatuko zuen hurrengo teknologiaren gosez zegoen.\nSuposatzen dut zure negozioa albaitaria gordetzea edo gose denarentzako hurrengo otordua aurkitzea denean, laguntzen duen teknologia bikaina dela.\nTags: bit bit irtenbideakBlogakblog korporatiboalidergo emergenteaetxerik gabeko beteranoakINDIANAPOLISKent egoerapat coyleadimen zorrotzak\nInori ez zaio axola zure blogari!\nEdozein lekutan aurkituko duzun blogeko txat errazena!


Miren Asiain: «Oso prozesu luzea izan zen; egin eta berregin aritu nintzen» | Kultura | Berria\nMiren Asiain. Ilustratzailea\n«Oso prozesu luzea izan zen; egin eta berregin aritu nintzen»\nJ. FONTANEDA / FOKU\nIlustrazioaren munduan bide luzea egindakoa da Miren Asiain (Iruñea, 1988). Nazioartean hainbat erakusketatan parte hartu du, eta sari ugari ere jaso ditu lan horiengatik. Bereziki hunkigarria iruditu zaio, ordea, aitortza Euskal Herrian jaso izana.\nEpaimahaiak zure estilo pertsonala aitortu dizu. Nola jaso dituzu hitzok?\nTira, saiatzen naiz nire lanarekin zintzoa izaten. Prozesuari garrantzi handia ematen diot, ordu asko sartzen ditut, eta uste dut hori nabaritzen dela azkenean norberaren estiloan.\nZientzia liburu bat da oinarrian, eta aitortu duzu «erronka izugarria» izan dela. Nola egin zenion aurre?\nOso zaila izan da, oso erronka handia izan da niretzat. Nik normalean album ilustratuak egiten ditut, eta honetan baziren gauza zehatz asko, ezin nituenak edozein modutan egin: batetik, izan behar zuen lan poetikoa, niri hala gustatzen zaidalako; baina, bestetik, gauzak diren bezalakoak erakutsi behar nituen. Alex Nogues liburuaren idazlea izateaz gain geologoa ere bada, eta sarri zuzentzen zizkidan marrazkiak. Egin eta berregin aritu nintzen, eta eskuz egiten dut nik lan gehienbat. Oso prozesu luzea izan zen.\nNazioartean asko aritzen zara, baina aitortza «etxean» jasotzeari eman diozu garrantzia.\nBai, niretzat oso hunkigarria izan da. Lan asko egiten ditut atzerrirako, eta nabarmen gutxiago etxerako, baina horrelako errekonozimendu bat hemen jasotzea oso polita da.


Etxegabetzeen aurkako dekretuaren eta etxebizitza arazoaren gaineko hausnarketak: langile klasea salbatzeko ala espekulazioa berraktibatzeko neurriak? - Alde Zaharreko Etxebizitza Taldea - Uriola.eus\nAlde Zaharreko Etxebizitza Taldea\nIragan urteko abenduaren azkenetara onartu zen “etxegabetzeen aurkako dekretu” izenez ezagutzen dena Espainiako Estatuan, langile klasea salbatzeko neurria bailitzan emanez beronen berri, zalaparta handiz. Alabaina, patxadaz aztertuz gero, eta halakoetan gertatu ohi den legez, urrutiko intxaurra gerturatu eta lau.\nTestu honen asmoa ez da puntuz puntu aztertzea dekretuaren arau bakoitza, hainbat agente sozialek mahaigaineratu baitituzte dagoeneko askotariko kritikak: puntu askoren erredakzioaren gaineko anbiguotasunetik hasi (adibidez, zaurgarritasun kriterioei, jabetza publikoari edota okupazioari dagokionez), eta epe-laburrera begirako partxe izaeraraino -aldi batez bertan behera uzten ditu zenbait etxegabetze, baina ez du proposatzen inolako neurri zehatzik etxebizitzari dagokionez bizi dugun pobretze egoerari aurre egiteko-. Kontrara, aterabiderik proposatu ez eta sinpleki arazoa denboran atzeratzen duen dekretua denez, nahi dugu hemen azpimarratu zein diren kezkagarrienak iruditzen zaizkigun neurriak eta zergatik uste dugun arrazoi bat gehiago direla gure auzo eta herrietan etxebizitzaren aldeko borroka aktibo mantentzeko.\nDekretuaren neurrien artean, bereziki kezkagarriak dira etxejabeentzako konpentsazioak -etxejabe txikiei eta handiei, izan horiek pertsona fisikoak edo juridikoak (enpresa, banketxe eta funts putre, alegia)-. Dekretuan aurreikusten da etxegabetze bat bertan behera utziz gero, fondo publikoekin konpentsatuko direla etxejabeen “galerak”, horiei alokairua ordainduz merkatuko prezioan. Esan nahi da: neurri hori, ordaindu ezin duten maizterrentzako laguntza gisa mozorroturik, berez esku publikoetatik pribatuetara egiten den diru traspasea da. Beste behin ere, galeren sozializazioaren eta onuren pribatizazioaren mekanismo klasikoaren aurrean aurkitzen gara.\nAgente politiko eta sozial hainbatek jada salatu dute neurri hori, baina xehetasun interesgarrienaz gutxi hitz egiten da, eta da nondik ateratzen den diru publiko hori: azken Estatuko Aurrekontu Orokorretan aurreikusitako Etxebizitza Planetik. Etxebizitza alorrean, aurrekontu horiek inbertsio material handia aurreikusten dute sektorean, etxebizitzen birgaitzeen eta 20.000 etxebizitza berriren eraikuntzarekin (Plan 20.000 deitua). Plan horren arazo nagusia da bere zimenduak oinarritzen direla leunki hitz eginez “kolaborazio publiko-pribatu” bezala ezagutzen den horretan, zeinak praktikan esan nahi duen finantziazioa izango dela publikoa eta egitea (eta irabaziak) pribatuak. Alde batetik, aurekontuak barne hartuko du eraikin pribatuen birgaitzea - energetikoki efiziente bilakatu daitezen-, eta horrek ziurrenik eragingo du beren merkatu-prezioa igotzea; bestalde, Plan 20.000-k aurreikusten du Estatuak doako lur publikoak eskainiko dituela eta abala emango diola 20.000 etxebizitzaren eraikuntzarako finantziazioari. Eraikuntza horietaz kargutuko liratezke enpresa eraikitzaileak eta sustatzaile pribatuak, eta azken horiek konpromisoa hartuko lukete etxebizitzen alokairuak kudeatzeko, prezio murriztuekin lehen 75 urteetan, eta hala ere irabaziak ateraz.\nKrisi sistemiko eta langile klasearen txirotze momentuak ari gara bizitzen, eta etxebizitza arazoa biziraupenerako eHau da: etxebizitza alorrean plan iraultzaile gisa saltzen dena, ustez klase apalenek etxebizitza eskuratzeko daukaten arazoari erantzuteko diseinatua dagoena, egiatan higiezinen eta eraikuntzaren sektoreak erreskatatzeko plana besterik ez da. Are, erreskate plan horri gehitzen badizkiogu “etxegabetze dekretuak” aurreikusten dituen konpentsazioak banketxe, enpresa eta funts putreentzat, bere osotasunean ulertu dezakegu gobernuaren estrategia etxebizitzari dagokionez: higiezinen espekulazioa indartzea eta burgesiaren jabetza handia defendatzea eguneroko borroka ari da bilakatzen desjabetuontzat.\nHorren aurrean, etxebizitza desmerkantilizatzearen alde apustu egin eta etxebizitza eskubidea unibertsala izan dadin aldaketa erradikalak bultzatu ordez, azken neurriekin -bai estrukturalekin (etxebizitza aurrekontuak, adibidez) zein koiunturalekin (“etxegabetzeen aurkako dekretua”, kasu)- badirudi gobernu “progresista” kontrako norabidean ari dela: higiezinen burbuilaren eta bizitzaren merkantilizazioaren erantzule diren higiezinen eta eraikuntzaren sektoreak indartuz, eta jabeen klaseari botere ekonomiko eta sozial gehiago emanez.\nGuzti honen aurrean, berresten gara herri eta auzoetako borroken aldeko apustuan, jakinik etxebizitza duin batera sarbidea ez digula oparituko ezein gobernuk, ezta inolako instituziok. Badakigu desjabetuok geure bitarteko propioekin konkistatu beharreko eskubidea dela, elkartasunaren eta klase borrokaten bitartez.


Saydi Lubanzadio: "Oraindik ez dut prozesatu Lola Indigo taldean egotea zer den, lanean gaude etengabe" - Aiaraldea.eus\nAitor Aspuru Saez 2019-03-24 12:00 Kultura Laudio\nSaydi Lubanzadio laudioarra Lola Indigo talde arrakastatsuko kidea da eta Bilboko Santana 27 aretoan eskainiko du emanaldia apirilaren 26an. Fama, a bailar saiotik atera zenetik, bere ibilbide profesionala meteorikoa izan da.\nSaydi Lubanzadio dantzari laudiorrak ibilbide oparoa egin du dantzari moduan. / Aiaraldea.eus | Ikusi handiago | Argazki originala\nSaydi Lubanzadio iaz egin zen ospetsua Fama, a bailar telebista saioan parte hartu zuelako, baina horren ostean lanean egon da atsedena hartu gabe.\nMomentuz, bere proiekturik ikusgarriena da Lola Indigo eta Bilbon emanaldia eskainiko du taldeak apirilaren 26an, hiriko Santana 27 aretoan.\nMiriam Doblas Operación Triunfo telebista saioko lehiakidea da Lola Indigo taldearen burua eta abeslaria eta, jadanik, oso ezaguna egin da Ya no quiero ná abestiaren ondorioz.\nKanta horrekin sartu zen Saydi Lubanzadio taldean: "Ia kasualitatez izan zen. Oporretan nengoen Fama, a bailar lehiaketako lagunekin eta Mimik deitu zidan (Miriamek). Dantzariak behar zituen bideoa grabatzeko. Dantza bideoz bidali zidan eta horrela ikasi behar izan nuen. Gero grabaketan konturatu nintzen alderantziz ikasi nuela. Hala ere, gogor lan eginda grabatu genuen".\nUne horretan ez zekien taldeko kidea izango zela: "Mimik soilik galdetu zidan data batzuk libre ote nituen eta baiezkoa eman nion. Gero azaldu zidaten Lola Indigo proiektuak musika eta dantzari garrantzi handia ematen diela eta taldeko kidea izango nintzela".\nTaldeak bere bizitza irauli du: "Hasieran nire asmoa zen Londresera joatea lan bila eta ikastera. Orain, ordea, Madrilen bizi naiz Lola Indigoren entseguetan parte hartzeko eta bestelako lanak ere egiteko".\nIzan ere, artista gehiagorekin dantzatu du Saydi Lubanzadiok, besteak beste, Manuel Carrascorekin.\nLola Indigo egitasmora itzulita, uztailean sareratu zuen bere lehen abestia eta horri esker hainbat zuzeneko eskaini dituzte. "Hasieran abesti horrekin agertzen ginen, gero ordubeteko ikuskizuna osatu genuen Rihanna eta Beyoncé bezalako artisten kantekin. Gero, abesti propioak sortu ahala, horrekin bete dugu saioa", azaldu du laudioarrak.\nBere bigarren bideoa Mala Rodríguez abeslari andaluziarrarekin grabatu zuten eta abenduan zabaldu zuten.\nDena den, arrakasta lortu badute ere, Lola Indigo proiektuak eskatzen dituen ahaleginak ez dira xamurrak, Saydik azaldu duenez: "Gure entsegu osoak 6 ordu irauten du. Nik egunero ikasten edo lan egiten dut. Ez badut entsegurik, dantza klaseetara joaten naiz".\nHorren harira, erronkak argi ditu Lubanzadiok: "Laster kalean egongo da Lola Indigoren disko berria eta birarekin jarraituko dugu. Momentuz, Estatu espainiarrean egin ditugu kontzertuak, baina gure ametsa da Hego Amerikara jausi egitea. Hala ere, zaila da eta, zorte ona badugu, hurrengo urtean egingo dugu".\nEuskal Herrira begira, dantzariak aitortu du beste amets txikia duela: "Bilboko Aste Nagusian kontzertua eskaintzea".\nOspea eta lana\nAzken urtean izan duen ibilbideari buruz galdetuta, laudioarrak ezin du oraindik baloratu: "Lan handia egiten dut ahal dudan guztia ikasteko. Lola Indigo da nire lehen taldea eta ulertzen ari naiz zer den oholtza handian dantzatzea. Esperientzia eskuratu nahi dut honekin eta oraindik ez dut prozesatu zer den taldean egotea".\nGauzak horrela, ospearen ondorioak ez ditu guztiz barneratu: "Buru-belarri nago lanean sartuta. Konturatzen naiz jende askok jarraitzen nauela, Fama, a bailar saioan atera nintzenetik baino gehiago, baina ez daukat denbora horri buruz pentsatzeko, aprobetxatu behar dut ikasteko ditudan aukerak. Lola Indigo bukatzen denean ulertuko dut, ziurrenik. Hori bai, arraroa iruditzen zait jendeak nire izena oihukatzea kontzertuetan edo bere sakelakoan nire irudia izatea".\nHala eta guztiz ere, agerpen gehiago izan ditu Saydi Lubanzadiok: "Manuel Carrascorekin egin nuen bideoa, adibidez, eta ez dut ahaztu nahi Gaztea Dantzan lehiaketako epaile izan nintzela. Duela gutxi nik parte hartzen nuen dantzatzen saio horretan eta horrek ilusio handia egin zidan".


Cookie-ak - Teknikariok Sindikatua\nhttps://teknikariok.com/ webgunean cookieak erabiltzen ditugu bisitariek gure edukiarekin duten erlazioa errazteko eta jasotzen ditugun bisitarien estatistikak landu ahal izateko.\n– Safari: Lehentasunak -> Segurtasuna. Informazio gehiagorako begiratu Appelen euskarrian edo nabigatzaileko Laguntzan.Hirugarren cookieei dagokienez, hau da, gure webgunetik kanpokoak direnak, ezin gara hauen pribatutasun politikaren eduki eta egiazkotasunaz arduratu. Horregatik, aurkezten dizuegun informazioak beti iturrira erreferentzia egingo du.Ondoren gure webgunean instalatu daitezkeen cookieen informazio zehatza ematen dizuegu. Zure nabigatzailearen arabera denak edo batzuek bakarrik instalatu daitezke.\nIzena Kategoria Deskripzioa Jabetza Iraupena\n_ga Analisia Erabiltzaileak desberdintzeko erabiltzen da. Terceros 2 urte\n_gid Analisia Erabiltzaileak desberdintzeko erabiltzen da. Terceros 24 ordu\nPHPSESSID Funtzionalitatea Cookie hau PHP lenguaiaren enkriptazioak erabiltzen du saioen aldagaiak web zerbitzarian gordetzeko. Berarena Sesioa\nwordpress_ Funtzionalitatea Login-a bitartean aktibatzen da eta baimentze xehetasunak gordetzen ditu. Berarena 1 urte\nwordpress_logged_in_ Funtzionalitatea Login-a bitartean aktibatzen da eta baimentze xehetasunak gordetzen ditu. Berarena 1 urte\nwordpress_test_cookie Funtzionalitatea Login-a bitartean aktibatzen da eta baimentze xehetasunak gordetzen ditu. Berarena 1 urte\nwp-settings- Funtzionalitatea Erabiltzailearen Interfazea pertsonalizatzek o balio du. Berarena 1 urte\nwp-settings-time- Funtzionalitatea Erabiltzailearen Interfazea pertsonalizatzek o balio du. Berarena Sesioa\nwp-saving-post Funtzionalitatea Editatzen ari den argitalpen batean argitalpen bat gordeta dagoen arakatzeko erabiltzen da. Gordeta badago, erabiltzaileari lagatzen dio datuak berrezartzen. Hirugarrena 15 egun\ngdpr Funtzionalitatea GDPR Hirugarrena 1 hilabete\n__unam Funtzionalitatea Erabiltzailearen identifikazioa. Hirugarrena 10 hilabete\n_icl_current_language Funtzionalitatea Cookie teknikoa. Hirugarrena Egun 1\n_icl_current_admin_language_d41d8cd98f00b204e9800998ecf8427e Funtzionalitatea Cookie teknikoa. Hirugarrena Egun 1\nmp_a36067b00a263cce0299cfd960e26ecf_mixpanel Funtzionalitatea Webgune honetako cookieak aurkeztu eta pertsonalizatu. Hirugarrena 1 urte


15 urte lehen Danbaka musika lehiaketa egin zela - Debagoiena - Goiena.eus\n15 urte lehen Danbaka musika lehiaketa egin zela\nJokin Etxebarria 2019-11-04 11:00\nMalenkonia oñatiarrak taula gainean, 2006ko Danbakan.\nLau edizio eta ia 80 talde edo bakarlari, musikaren inguruan giro aparta eta hedabideendako material bikaina; hori da Danbakaren musika lehiaketaren balantze nagusia. Askok berreskuratu nahiko luketen formatua.\nUrte batzuk pasa dira Elgetako Espaloia Kafe Antzokian gitarren burrunbak eta baterien danbatekoak itzali zirela. Ordura arte, lau ediziotan, 2004, 2006, 2008 eta 2010, Goiena Komunikazio Taldeak eta Elgetako Espaloia Kafe Antzokiak elkarlanean –Goibeko euskara elkartearen, Shot! grabazio estudioen eta Gaztelupeko Hotsak diskoetxearen laguntzarekin– sortutako Danbaka lehiaketarekin bailarako eta Euskal Herriko ia 80 talde edo bakarlarik euren musika doinuak jendarteratu zituzten.\nUrriaren 22an bete ziren 15 urte Danbakako lehen kontzertua egin zela eta, honenbestez, lehiaketa hasi zela. Askorentzat, iraganean gelditu den zerbait izango da; beste askok sekula ahaztuko ez duten esperientzia moduan gogoratuko dute; bada lehiaketa berreskuratzea ezinbestekotzat ematen duenik ere.\n2004ko uztailean egin zen taldeentzako lehen deialdia. "Beldur puntu bat bageneukan, ez baikenekien zenbat jendek emango zuen izena. 40 taldetik gora apuntatu ziren, epaimahai bat sortu genuen, RIPeko Jul Bolinagarekin, Shot! estudioko Iñaki Bengoarekin eta Bergarako lagun batzuekin, sekulako ilusioarekin, hasi ginen taldeen musika entzuten", dio Iker Barandiaranek, Danbakaren koordinatzaile nagusia izan zenak. Gutxienez taldekideetako bat Debagoienean erroldatuta egotea, kontratu diskografikorik indarrean ez izatea eta hiru kanta original aurkeztea izan ziren ezarritako baldintzak. Danbaka martxan zen. Fasez fase, hiru edo lau talderekin emanaldiak izan ostean iritsi ziren lehen finalera Muted, Potemkin eta Sharon Stoner taldeak eta ikuskizun gogoangarri baten ostean azken honek lortu zuen lehen txapela janztea. Gerora, Aby-Kem, The Wet Band eta Xarma suertatuko ziren irabazle.\nMaider Arregi Goienako kazetaria eta Danbakako aurkezlea, Juan Sangre –Governors...– elkarrizketatzen.\nBehar batetik eta laguntzeko gogo batetik sortu zen Danbaka. Iban Arantzabalek, gaur egun Goiena Komunikazio Taldeko zuzendari nagusia denak, gertutik bizi izan zuen hasiera hura, antolaketa lanetan –Goienako eta Goibekoko kide zen–: "Ideia sortzeko orduan bi gauza lotu ziren: batetik, hedabide batek gazte jendearekiko daukan beharra, eta musika helburu hori lortzeko modu on bat izan zitekeela ikusi zen; bestetik, orduan sortu berri zen Espaloia Kafe Antzokia, bailarako aurrena, eta Euskal Herrian bigarrena, eta hark lehen ez zeuden aukera batzuk eskaintzen zituen".\nEgon badaude beste musika lehiaketa batzuk, baina Danbaka berezia zen, bakarra. "Ez zegoen horrelako bestelakorik, non aurretik, prentsan, taldea horren zabal aurkezten zuenik, kontzertuak osorik telebistan ematen zituenik, Interneten taldeak ezagutzera ematen zituztenik, euren kantak, sailkatu edo ez, entzungai jartzen zirenik…", dio Barandiaranek. Iban Arantzabal harago doa, lehiaketa show bihurtzen jakin izan zutela uste du: "Asteleheneko Goienkaria-n kontzertuetako kronikak egiten ziren; telebistak taldeen bideoklip eta kontzertu guztiak grabatu eta ematen zituen, kontzertuetan pantailak jaitsi eta taldeei buruzko informazioa ematen zen, elkarrizketak egiten ziren zuzenean…".\nLehiaketak izugarrizko sona lortu zuen eta Elgetako Espaloiko kontzertu bakoitzean 400 bat pertsona bildu ziren: lagunak animatzen, batzuk; eskualdean zegoen musika eskaintzaz gozatzen, besteak. Lau ediziotan epai lanak egin zituen Iñaki Bengoak: "Barietate handia eta maila oso altua zegoen. Eta, batez ere, giro bikaina sortzen zen. Taldeen artean mugimendua sor dadin, horrelako ekintzak beharrezkoak dira, eta asmatu zelakoan nago. Baliagarri izan zen talde askok aurrera egin zezaten, eta bertatik talde asko irten dira gerora, Euskal Herri mailan ibilbidea egin dutenak".\nAskotariko musika estiloak\nGuztiek baloratzen duten zerbait da musika estilo ezberdin piloa ikusi ahal izan zirela: musika elektronikoa, punka, heavya, bluesa… Eta taldeek ez ezik bakarlariek ere euren lekua topatu ahal izan zuten lehiaketan. Mery May arrasatearrak honela gogoratzen du: "Bakarlarientzat, ordura arte Euskadi Gaztearen Maketa Lehiaketa eta beste ezer gutxi zegoen, eta Danbaka bakarra izan zen talde eta bakarlariak banatzen jakin izan zuena. Nik uste dut jende gehiago animatu zuela horrek bakarlari ere izatera".\nThe 5 Twisters taldea, Arrasatetik. Hirugarren edizioan aritu zen.\nSaria zen disko bat grabatzea. Egun, disko bat grabatzea orduan baino errazagoa da. "Zuzeneko onenak baloratzen ziren eta horrek eramaten zintuen disko bat grabatzeko sarira. Baina diskoarena bigarren aukera zen. Aukera edo ibilbide logikoa, hala ere: taldea entseatzen hasten da, jendearengana zabaltzen da eta, jendearen gustukoa bada, disko bat grabatzera pasatzen da", kontatzen du Arantzabalek.\nThe Wet Band mutrikuarrek irabazi zuten hirugarren edizioa, 2008koa.\nFinalak ikuskizun bereziak ziren. Euskal Herri osotik etorritako musika adituek, talde gonbidatuek eta musika ezberdinarekin gozatzeko asmoz etortzen zen jendeak betetzen zuten Espaloia. Baina Iñaki Bengoak gogorarazten duen moduan, Danbaka finaletik harago zihoan zerbait zen: "15 egunean behin, neguan, Elgetan, sekulako giroa sortzen zen. Dena musikaren inguruan, eta profesionaltasun handiz".\nBaina, bi urtean behin, bailaran, hogei musika talde berri ateratzea ez da erraza. Horrek formatuaren zabalkundea birplanteatzera eraman zuen antolaketa taldea eta hirugarren edizioan Debabarrenera eta Durangaldera ere zabaldu zen Danbaka. "Gure bidelagun batzuek beste asmo batzuk azaldu zituzten, talde askorik ez zegoen eta gutxika itzaltzen zebilen sentsazioa ere egon zen", gogoratzen du Barandiaranek.\nMery May arrasatearrak parte hartu zuen 2008ko Danbakan.\nMery Mayk dio orain urte batzuk musika bor-bor egon zela gazteen artean; gaur egun, ordea, ez dela horrela: "Gure garaian hasitako talde batzuek jarraitzen dute, baina berri askorik ez dago". Iñaki Bengoa bat dator horrekin eta uste du mota honetako lehiaketa bat berreskuratzeak jendea piztuko lukeela: "Danbakak lagundu egingo lukeelakoan nago". Iban Arantzabalek ez du baztertzen Danbaka berreskuratzea: "Marka hori oraindik ere ona da, jendeak gogoan baitauka. Garrantzitsua litzateke egoera nola dagoen ondo aztertzea, eta komunitateari Danbaka berpiztea interesatzen zaiola ikusten badugu, egingo dugu".\nGutxika-gutxika itzaltzen joaten denak sugar txiki bat utzi ohi du askorengan. Danbakaren atea ez zen danbateko batekin itxi eta marka berreskuratzeko aukera badago, hortaz. Etorkizunak esango du berriro antolatuko den.\nPetti, bere taldearekin, 2008ko Danbakako finaleko gonbidatua.\nLau edizio, hamaika doinu\nLau alditan antolatu zen lehiaketa: 2004ko urrian hasi eta 2010era arte. Hain justu ere, 2011ko urtarrilean jokatu zen azken finala. Sharon Stoner izan zen Danbakako lehen irabazlea eta Xarma azkena.\n20 taldek hartu zuten parte.\nFinala jokatu zuten: Potemkin (Oñati), Sharon Stonen (Oñati) eta Muted (Arrasate-Abadiño).\nSharon Stoner izan zen garaile –diskoa grabatzea izan zen saria–. Ikusleen saria Enboskada (Arrasate) taldeak irabazi zuen.\nFinaleko talde gonbidatua izan zen: Split 77.\n19 taldek hartu zuten parte lehiaketan.\nFinala jokatu zuten: Aby-Kem (Bergara), Malenkonia (Oñati) eta Belceblues (Bergara).\nAby-Kem taldeak irabazi zuen saria –diskoa grabatzea–. Ikusleen saria Drakes (Oñati) taldeak eraman zuen eta bakarlari onenarena Jim TNTk (Arrasate).\nFinaleko talde gonbidatua izan zen: Kerobia.\n24 taldek hartu zuten parte. Debabarrenera eta Durangaldera zabaldu zen.\nFinala jokatu zuten: Adi Holden (Bergara), The Wet Band (Mutriku) eta Norman (Eibar).\nThe Wet Band izan zen irabazle –diskoa grabatzea– eta ikuslearen saria ere eroan zuen; Debagoieneko talde onenaren saria jaso zuen Adi Holdenek.\nFinaleko talde gonbidatua izan zen: Petti eta bere taldea.\nFinalerako sailkatu ziren: Xarma (Ondarroa), Desprezio eta Lord Witch (Bergara).\nIrabazlea Xarma taldea izan zen –diskoa grabatzea– eta Lord Witch Debagoieneko onena.\nFinaleko talde gonbidatua izan zen: Atom Rumba.\nSharon Stoner "Ezagutarazteko behar genuen bultzada izan zen Danbaka"\nJokin Etxebarria 2019 aza 04 Debagoiena\nSharon Stoner talde oñatiarra izan zen Danbakaren lehen irabazlea, 2004ko edizioan. Taldearen oroitzapenetan beti geldituko den bizipena iza...


Nola Erabili Font Awesome Illustrator - en eta beste aplikazioetan Martech Zone\nNire semeak behar zuen negozio txartela DJ eta musika ekoizpen negozioetarako (bai, ia doktoregoa lortu du Matematikan). Bere kanal sozial guztiak bere txartelean bistaratzean lekua aurrezteko, zerbitzu bakoitzaren ikonoak erabiliz zerrenda garbi bat eskaini nahi genuen. Logotipoa edo bilduma bat stock argazki gune batetik erosi baino, erabili genuen Font Awesome.\nFont Awesome-k berehala pertsonaliza daitezkeen ikono bektorial eskalagarriak eskaintzen dizkizu - tamaina, kolorea, itzala eta CSSren indarrarekin egin daitekeen edozer.\nLetra tipoak bektoreetan oinarrituta daude eta zure proiektuan eskalagarriak dira, beraz, ezin hobeak dira Illustrator edo Photoshop bezalako mahaigaineko aplikazio grafikoetan erabiltzeko. Eskema bihur ditzakezu eta ilustrazioan erabil ditzakezu.\nFont Awesome oso erabilia da logotipoak eta bestelako ikonoak webguneetan gehitzeko, baina agian ez zara konturatuko zure Mac edo ordenagailuan instalatzeko benetako letra tipoa deskargatu dezakezula! TrueType letra tipoa (ttf fitxategia) fitxategiaren zati da deskargatu. Instalatu letra-tipoa, berrabiarazi Illustrator eta martxan zaude!\nEz dago karaktere bakoitza buruz ikasi edo egokia bilatu beharrik; hau da, letra-tipoa nola erabili:\nIreki Font Awesome Cheatsheet zure nabigatzailean.\nIreki Illustrator edo Photoshop (edo beste software bat).\nEzarri letra mota Font Awesome.\nKopia eta itsatsi Cheatsheet-eko pertsonaia zure fitxategian.\nHori da hori guztia!\nNola erabili Font Awesome Illustrator-en\nHona hemen bideo laburra Font Awesome-en ikonoak nola aurkitzen ditudan eta gero nire Illustrator fitxategietan nola erabiltzen ditudan jakiteko.\nNola erabili Font Awesome Photoshop, Illustrator eta mahaigaineko beste plataforma batzuekin.\nHona hemen bideoaren ikuspegi orokorra Font Awesome Illustrator-ekin (edo mahaigaineko beste plataforma batzuekin) nola erabili jakiteko.\nSortu eskemak zure Fontawesome Font-entzat\nKontuan izan beharreko gauza bat letra-tipoa txertatzen ez duen eta sisteman instalatzea eskatzen duen plataforma batean ez erabiltzea da. Word-en erabiltzeak, adibidez, zure hartzaileak letra-tipoa bere sisteman kargatuta edukitzea eskatuko luke ikusi ahal izateko. Illustrator-en edo Photoshop-en, Sortu eskemak erabil dezakezu letra-tipoa irudi bektorial bihurtzeko.\nIn Illustrator, Sortu eskemak erabil dezakezu letra-tipoa irudi bektorial bihurtzeko. Horretarako, erabili Hautapen tresna eta aukeratu Mota> Sortu eskemak. Ktrl + Maius + O (Windows) edo Komando + Maius + O (Mac) teklatua ere erabil dezakezu.\nIn Photoshop, egin klik eskuineko botoiaz testu geruzan. Kokatu sagua testu geruzako benetako testuaren gainean (ez [T] ikonoa) eta egin klik eskuineko botoiaz. Testuinguru menuan, hautatu Bihurtu Forma.\nDeskargatu Font Awesome\nDibulgazioa: bisita-txartelak eskatu genituen moo eta gure afiliatuen esteka goian edukitzea.\nTags: negozio txartelaenpresa-txartelakletra-tipoa eskemara bihurtuletra-tipoa forma bihurtuletra-tipoaren eskema sortueskemak sortudjletra-tipoa deskargatudeskargatu letra-tipo izugarrialetra-tipo izugarrianolaikono sozialak nola eginikonoailustratzaileamonstreaumoomoo txartelakphotoshopekoizlegizarte-komunikabideen ikonoakttfbektore


Iruña-Veleiaren aurkako sasiepaiketa: gogoeta - Sustatu.eus - Teknologia albisteak\n7.- Kereila ustezko faltsutasunagatik jarri zietelako baina epaiketan gai hori egozten ez zaielako. Tranpa bat da 11 urte faltsukeriagatik inputatuta egotea eta orain, epaiketan, inputazio hori ez agertzea. Izan ere, “ondarearen aurkako kaltea” eta “iruzurra” egozten dizkiete. Baina horiek ez lirateke tratatu behar, aurretik egiazkoak diren ala argitzen ez badute. Zergatik aldatu dute kereilaren akusazioa? Agian ezin dutelako faltsuak direla zientifikoki frogatu?


Historia Donostiarraren Doctor Camino Taldearen 50 urteak liburu batean jasota - Kutxa Fundazioa\n1963an hasi zen guztia, “Hiriaren Berreraikitze eta Hedapenaren Mendeurreneko Ospakizunak (1813-1863-1963)” antolaketa-batzordea eratu zenean, historia garaikidearen balio positiboak azpimarratu eta nabarmentzeko asmoz. Eta hori hiriaren iraganeko eta egungo errealitateari buruzko jakintza jendarteratzeko, monumentuak zaharberritu eta berreskuratzeko, eta lehentasunezko interesa duten lan argitaragabeak edo agorturiko lanen berrargitalpena eta zabalkundea egiteko.\nErakunde berria hiriaren iraganari buruzko ikerketan eta azterketan ardaztuko zen batez ere, "agiritegi edo dokumentu-artxibo urritua berreskuratu eta berregiteko, eta egiten diren aurkikuntza historikoak donostiar guztien artean zabaltzeko".\nJarduteko lege-esparrua ziurtaturik, baliabide materialak behar ziren. Donostiako Aurrezki Kutxa Munizipalak 50.000 pezetako ekarpena egin zuen hasteko. 1966 eta 1973 artean erakundearen aurrekontua 300.000 pezetatik 500.000ra igo zen. Alde Zaharreko egoitza ireki ondoren liburutegi eta guzti, 800.000 pezetako aurrekontua gainditu zen urtean. Gero eta handiagoak ziren premia hauek finantza-erakundeak ordaindu zituen kuota eta gainerako baliabideen bidez.\nHonela, hamarkada haietan emankorra izan zen kultura-ekintzan sakondu zuen Gipuzkoako aurrezki-erakunde dekanoak, eta 1967an irten zen inprimategitik Donostiari buruzko Azterketa Historikoen Buletinaren lehen liburukia. Ordudanik, eta mende-erdi honetan argitaratu diren Donostiari buruzko Azterketa Historikoen Buletinaren berrogeita hamar zenbakietan, 200en bat egilek ia 600 artikulu idatzi dituzte askotariko gaien inguruan. Gaur egun, Doctor Camino Liburutegiak, historia eta bibliografia aldetik egundoko balioa duenak, 14.500 liburu eta dokumentu baino gehiago ditu.\nHorregatik guztiagatik, Kutxa Fundazioak, Aurrezki Kutxa haren ondorengo gizarte-ekintzaz arduratzen den erakundeak, faksimile moduan argitaratzea erabaki du bai Taldearen Aktak eta bai Donostiako Aurrezki Kutxa Munizipalaren Argitalpen Zerbitzuarenak berarenak. Bukatzeko, asko pozten gara egindako lanaz, eta eskerrak eman nahi dizkiet hiri honen oroitzapen historikoak ezagutzeko mende-erdi luze honetan ekarpen esanguratsua egin duten guztiei.\nDonostiari buruzko Azterketa Historikoen 50. Buletina\nArgitalpen honekin batera, eta Taldearen ikerketa-lana jendarteratzeko funtsezko tresna gisa, argitaratu den azken Buletina, 50.a, ere aurkeztu da, Aurkibide oso-osoarekin batera, horrela hobeto kontrolatu ahal izateko donostiar eta gipuzkoar historiari egin dion ekarpen izugarria bere 600 azterlan, ohar eta kolaborazio baino gehiagoren bidez.\nLiburukia Alvaro Aragon Ruano doktoreak XVII. mendeko gipuzkoar ekonomiari buruz egin duen azterketa dokumentatuarekin hasten da. Bere abiapuntua Glaziar Aro Txikia deituaren eragina ezagutzea da; XV. mendean hasi zen Europa osoan, eta bere eragina XVII. mendea oso aurreratu arte hedatu zen gure inguruko klimara, joan zen milurtekoan klima-irregulartasun handienekoa izan zen XVI. mendea gainditu ondoren. Gipuzkoako ekonomiak garai berrietara egokitu behar izan zuen eta ondasunen merkatu hutsetik "faktoreen merkatu" deitutakora igaro zen, errentariek, lur-erosle edo -saltzaileek eta kapital-maileguen harpidedunek osatua, ohikoak ez bezalako diru-sarrerak lortzeko.\nViajeros en la vieja San Sebastián azterlanean, 1813an suntsitu baino lehen hiritik igaro ziren zenbait bidaiariren begirada erakusten digu Pedro Berriochoa Azcarate doktoreak. “Bestearen begirada” hori historia eta kulturari buruzko lehen mailako informazio-iturria da, nahiz eta, esaten duen bezala, sarriegitan gutxietsi egin den. Klima, geografia fisiko eta humanoa, jarduera ekonomikoa (arrantza eta merkataritza, batez ere, hiriaren gorputzean, eta nekazaritza eta abeltzaintza harresiz kanpoko Donostia landatarrean), hiriaren deskribapena eta jendearen jarduera (baserritarrena nabarmenduz, lanerako gaitasun handiagatik), baita itsas portuena ere (bereziki Kontsuletxea aipatuz), biztanleen dotoretasuna, Motako gaztelua eta soldaduak, hiriko gobernua edo erlijio-bizitza: horiek dira, besteak beste, gure bisitariek, arrakasta handiagoz edo txikiagoz, jorraturiko gaiak.\nCarlos Rilova Jericó doktoreak, bestalde, interes historiko-politiko handiko bi artikulu eskaintzen dizkigu, batez ere oso gutxi ezagutzen direlako berak azterturiko gaiak. Lehenengoan, berak aitortzen duen bezala, saiatzen da ahalik eta zehaztasun handienaz berregiten gipuzkoarren parte-hartzea bai Zazpi Urteko Gerraren (1757-1763) azken urteetan eta bai Amerikako Estatu Batuen Independentziaren kausan (1776-1783) eta horiek hirian izandako ondorioak; izan ere, bigarren hori behintzat XVIII. mendeko gertakizunik garrantzitsuenetako bat izanik, Europako eta Amerikako beste mugimendu iraultzaile batzuen hasiera eta hazia, ia erabat ahazturik baitago. Bigarren artikuluan, Carlos Rilovak berak viktoriar garaiko “Goi Politika” deitzen duena aztertzen du. Argitara eman gabeko gertaera bat, ia ezezaguna, baina Donostia mundu-mailako garrantzia zuten nazioarteko gai politikoen jokaleku bihurtu zuena, hartzen du: abentura mexikarra, 1864an Mexikoko Errepublikako Benito Juárez presidente liberalaren gobernuaren aldeko preso mexikarren gordetegi bilakatu zuena Donostia.\nAntonio Prada doktoreak, bestalde, hiriko eliz munduaz egiten ari den ikerketa-ildoari jarraituz, oraingoan zera aztertu du: 1773an Graziazko Aulki (edo jarleku) baten aurkezpena Santa Teresa karmeldarren komentuan (1660an sortua antzinako Santa Ana basilikan) Komentuaren patroia zen Donostiako Udalaren aldetik, sor Nicolasa del Sacramento hil zenean.\nAzkenik, Ana Peña Artearen Historian lizentziatu eta espezialistak, beti atsegina den arkitekturaren eta artearen munduan sartzen gaitu Donostiako Victoria Eugenia antzokiaz egin duen azterketa landuarekin, ateak 1912an ireki zituelarik Antzokiak.\nDoctor Camino Taldearentzat eta Kutxa Fundazioarentzat berarentzat esanahi bereziko zenbakia denez, orain arteko 50 liburukien (honako hau barne) Aurkibide osoa sartu dugu amaitzeko. Bere zuzendariak, Jose Ignacio Tellechea Idigoras jaunak, 25. zenbakia argitaratu zenean egindako Aurkibidea erreferentziatzat harturik, Mª Rosa Ayerbe Iribar doktoreak orain arte argitaraturiko 50 liburukien, guztien eta bakoitzaren, Edukien Aurkibidea egin du; Egileen Aurkibidea, non, hurrenkera alfabetikoan, gaur arte Buletinean kolaboratu duten 188 autoreek egindako ekarpen guztiak eta bakoitza agertzen baitira; Gaien Aurkibidea, eta hemen, 27 sarrera edo deien bidez eta hurrenkera alfabetikoan, gehixeago edo gutxixeago asmatuta, zenbait gai zehatzen inguruan argitaraturiko artikuluak zerrendatzen dira; eta, azkenik, Terminoen Aurkibidea, toponimia, antroponimia eta kontzeptuei buruzkoa, 624 sarrera –beti bezala– alfabetoaren hurrenkeran jarriak (eta beste 31 sarrera Donostiarentzat bakarrik): honi esker, Buletinaren 50 urteotan metaturiko material eta informazio kopuru izugarriaren kontsulta erraztea espero da; horretarako autore honek, pazientzia handiz, lan zaila eta zehaztasun handikoa egin du, Buletina “informazio-gordailu” huts izan ordez benetako “jakintza-iturri” izan dadin.\nArgitalpen hauek Tabakalerako Ruiz Balerdi aretoan aurkeztuko dira ostiralean, hilak 15, arratsaldeko 19:30ean. Sarrera doan lekua bete arte.\nPrentsa-oharra (deskargatu word formatuan)


Bigarren aukera opari - Irutxuloko Hitza : Irutxuloko Hitza\nBigarren aukera opari\nLoretopetik urteko azken hausnarketa partekatzera natorkizuen honetan, hainbat dira buruan bueltaka ditudan gaiak; baina 2020. urterako utziko ditut, egun hauek bihotza goxatzekoak baitira. Gabon garaia Coca-Colaren marketing kanpaina bat baino gehiago ere badela sinisten duen horietakoa naiz; egunerokotasunaren erritmo zorabiagarrian frenoak zapaldu eta ingurukoak zaintzekoa.\nHain zuzen, Gabonen funtsa horixe da; maite ditugunekin elkartu eta eraikitako harreman horiek sendotzea. Familia, lagunak… Zoritxarrez, askotan ez diegu harreman horiei behar bezala erreparatzen, nagitasuna, konpondu gabeko haserreak, bekoizkeriak… ez dira erraz alboratzen. Hori bai, opariak egiten «jainkoak» sentitzen gara; inork ez gaitu gaindituko merkatuko azken Iphonea ala patinete elektrikoa bezalako gailuekin.\nOpariak egitea baina, ez luke lehia bat izan behar, gure gertukoenei diegun maitasuna adierazteko keinua izan behar luke. Eta saldu digutenaren aurka, barru-barrutik ateratako maitasun adierazpenek zerikusi gutxi dute ondasun materialekin.\nOpariek zirrara eragiten dute aste pare batez; ondoren, urtarrilak errutinara itzultzen gaitu, eta akabo magia. Horregatik, kontuz ibili oparitzen duzuenarekin. Seme-alabek, ilobek ala bikotekideak etxea alaituko duen lau hankako lagun iletsu bat eskatzen badute, tentuz ibili; gogoan izan udako oporraldiekin batera hauek direla abandonu gehien ematen diren egunak.\nEz noa sermoirik botatzea; honezkero guztiok soberan jakin beharko genuke zergatik den horren garrantzitsua gauzak bi aldiz pentsatzea etxean animalia bat sartzerakoan. Baina nire esperientzia pertsonaletik gomendio bat egin nahiko nizueke; etxean lagun iletsu bat sartzekotan bazabiltzate, arren eta mesedez, ez ezazue erosi.\nZuen burua engainatu dezakezue esanez txakurkumeak nahi dituzuela hala haiekin denbora gehiago igarotzeko aukera duzuelako; arraza mota bat nahi duzuela ez dakit zer ezaugarri dutelako; eta abar luze bat. Hala pentsatzen baduzue, hobe duzue animaliarik ez izan. Txakurkumeak hilabete gutxitan hazten dira, eta denbora asko eskatzen dute zuzen hezteko; prest egon egunero txizak eta kakak etxeko edozein txokotan topatzeko ala etxeko altzariak txikituta aurkitzeko. Arrazako txakurrak horixe dira besterik ez: txakurrak. Haiek ez dute arrazarik bereizten, zergatik guk bai?\nAldiz, bizitzan aukerarik izan ez duen txakur ala katu bati bigarren aukera eskaintzeko prest bazaudete, zin dagizuet ez zaretela damutuko. Ematen dieguna mila bider itzultzen dutela entzungo zenuen; hala da.\nZuen lagunik onenak izateko irrikaz dituzue ehunka txakur eta katu inguruko txakurtegietan. Ez zaizkizue politak iruditu behar, onak eta lagunkoiak baizik. Zuen izaerarekin eta bizimoduarekin bat egiten ote duen begiratu behar duzue, eta ez zein den bere begien kolorea, arraza ala adina. Eta hori egiteko gai bazarete, benetan diotsuet etxera ekarriko duzuen hori ez dela opari bat izango; maitasunik zintzo eta leialena eskainiko dizuen familiako kide berri bat ezagutuko duzue. Eguberri on!


Andoni Sagarna (Euskaltzaina): «Euskararen ikerketarako ezinbestekoak dira baliabide digitalak» | El Diario Vasco\nGipuzkoaAndoni Sagarna (Euskaltzaina): «Euskararen ikerketarako ezinbestekoak dira baliabide digitalak»\nAndoni Sagarna (Euskaltzaina): «Euskararen ikerketarako ezinbestekoak dira baliabide digitalak»\nAndoni Sagarnak euskara eta baliabide digitalei buruz mintzatu da egun hauetan Tabakaleran. / LUSA\nInternetek hizkuntzaren estandarizazioan, hau da, euskara batuan, eragin positiboa izan duela dio Sagarnak, batez ere «normaren difusioan»\nMACARENA TEJADADONOSTIA. Sábado, 14 septiembre 2019, 12:05\nEuskaltzaindiaren mendeurreneko ospakizunak amai-tzear daude. Urriaren 5ean bukatuko dira Gipuzkoako Foru Aldundian egingo den ekitaldi ofizialarekin batera. Bitartean, Andoni Sagarna euskaltzainak Donostian egindako azkeneko jardunaldian ingurune digitalak hizkuntzan duen eraginaz hitz egin zuen. Bere ustean, «hizkuntzaren ikerketarako ezinbestekoak dira baliabide digitalak». Internetek, dio, «euskararen estandarizazioaren ikerketan eta normaren difusioan ondorio positiboak izan ditu» urte hauetan zehar.\n- Nola aldatu da euskara wasap-a eta sare sozialak erabiltzen hasi zirenetik?\n- Wasap-eko hizkera hizkuntza erabiltzeko modu bat besterik ez da. Modu asko daude. Wasap eta sare sozialetako mundua oso pasakorra da. Ez dakigu hemendik bost urtera existitu ere egingo diren. Guretzat ez da oso erreferentzia inportantea araua definitzerakoan. Beste gauza bat da jendeak zer erabiltzen duen jakitea. Wasap-a, gainera, pribatua da. Ezin ditugu testu horiek jaso. Denbora ere oso kritikoa da hemen. Jendeak gaizki tekleatzen du eta letrak jaten ditu presarengatik. Oso erabilera berezia da hori. Dena den, seguru aldatu egin dela euskara wasaparekin.\n«Geroz eta web orrialde gehiago daude euskaraz. Kontua da horiek erabiltzen diren ala ez»\n- Hala ere, ingurune digitalak, modu orokorrean, eragin handia du hizkuntzan.\n- Bai. Alderdi batetik baino gehiagotatik begiratu liteke hori. Hizkun-tzaren ikerketarako ezinbestekoak dira baliabide digitalak. Gaur egun, badaude gure corpusetan miloika testu hitz. Horiek ezingo lirateke jaso baliabide digitalak erabili gabe. 1979tik 1980a arte, Koldo Mitxelena testuak biltzen ibili zen. Zeukan tresna bakarra zapata kaja bat zen, eta kartulinazko fitxa batzuk. Ez zeukan baliabide digitalik. Geroxeago, baliabide digitalak ez ziren bat ere errazak erabiltzeko hizkuntzaren munduan. Oso sistema garestiak ziren eta teknikoki erabiltzeko zailak. Koldo Mitxelenak ezin izan zuen pentsatutako lana egin. Hizkuntzalarientzat digitalizazioak garrantzi handia du.\n- Nola lagundu du internetek euskararen difusioan?\n- Akademia batentzat internetek garrantzi handia du bere lana ezagutarazteko garaian. Beste alde batetik, hizkuntza ezinbestekoa gertatzen ari da adimen artifizialeko aplikazio askotarako. Esate baterako, Alexa moduko sistemak erabiltzailearekin elkarrizketatzen dira. Hizkuntzaren estandarizazioa oso garrantzitsua da. Bermeoko batek bere euskalkian hitz egiten badio sistemari, seguru asko zoratu egingo du.\n- Ingurune digitalak euskararen estandarizazioa finkatzen lagundu duela esango al zenuke?\n- Euskara aldatzen ari da, hizkun-tza guztiak bezala. Euskalkiak erabiltzetik euskara batua erabiltzera urratsak egin dira. 50 urte darama-tzagu kontu horrekin eta miraria da horren denbora laburrean lortu den estandarizazio maila. Estandarizazioan interneteko edukiek eragina dutela esan dezakegu. Estandarra islatzen den neurrian, jendeak ikasiko du estandarra erabiltzen.\n- Eta nola estandarizatzen da hizkuntza bat?\n- Gaur egun dauden medioak euskara batuan egiten dira. Hor, arrakasta izan da. Euskara batua hitz egiteko modu formal bat da, baina kasuan kasuan tokatzen den moduan hitz egiten jakin behar da. Normalena da euskara batua testuetan, komunikabideetan, arte gauzetan eta abar erabiltzea. Hor arrakasta izan da. Taberna batean ez gara hasiko testu batean idatziko bagenu bezala hitz egiten. Euskara batua gauza guztietarako erabiltzea txorakeria bat da. Interneten erabilerak hor eraginik izan duen da galdera, baina gaur egun ez da erraza bereiztea zer den internetekoa eta zer ez. Azkenean, dena dago interneten. Wasap-a, posta elektronikoa, webguneak...\n- Orduan, internetek euskararen estandarizazioan ondorio positiboak eduki ditu?\n- Bai, baina batez ere ikerketan eta normaren difusioan. Jendeak ez luke jakingo euskara batua nola den ez balu modurik jakiteko nola diren arauak. Gazte batek, erredakzio bat txukun egin nahi badu, baliabide digitalak ondo erabili behar ditu. Arauak interneten bilatu.\n- Beste aldean, eragin negatiboaz hitz egin al daikete?\n- Ez da internet bakarrik. Lehen askoz motelago aldatzen zen hizkuntza. Orain hitz berri ugari ditugu. Erremediorik gabe adi egon behar gara. Gure baliabideen mugen barruan saiatzen gara euskara nola aldatzen ari den jakiten. Horretarako testu ugari lantzen ditugu, baina ezin degu pertsona baten email-era sartu eta bertan ze hitz erabiltzen dituen ikusi.\n- Internet ere euskara ikasteko tresna bat da.\n- Noski. Hizkuntzan eta irakaskun-tzan gauzak aldatzen ari dira. Jakiteko nola erabili hitzak informazioa behar dugu. Hori interneten aurkitu dezakegu, Euskaltzaidiaren orrialdean. Hizkuntza aztertu eta hortik atera behar ditugu konklusioak.\n- Geroz eta web orrialde gehiago daude euskeraz. Wikipediak, adibidez, sarrera gehiago ditu orain euskaraz.\n- Bai. Kontua da horiek erabiltzen diren ala ez. Nik, hemengo zeozer jakin nahi badut, euskarazko wikipedia erabiliko dut. Baina lehengoan, adibidez, etxeko lorategian ezagu-tzen ez nuen intsektu bat agertu zen. Bere izena jakiteko ingelesezko wikipediara joan nintzen. Benetan informazio landua eta ugaria ingelesez dago. Orain, zezenketari buruz jakin nahi badut, gaztelaniaz bilatuko dut. Hau da, zentzu kritikoa oso garrantzitsua da. Ze iturrik balio duen zertarako, ze fidagarritasun daukan gauza bakoitzak... Internet oso gauza ederra da, baina kriterioa falta da askotan.\nEuskaltegien ikasturtea martxan da dagoeneko\n«El cuidado enriquece a la persona, pero al cuidador no se le debe acabar la vida personal»\nLa solidaridad invade Donostia\n«La música, como herramienta, puede ser útil en sanidad, prevención y educación»\nNaiara Mimentza: «Las alteraciones emocionales provocadas tras un ictus pueden acarrear agresividad»\nAhorrar para ver a la Real\nEl Aita Mari sale del puerto de Pasaia rumbo al Mediterráneo\nDomingo de oleaje y tiempo desapacible\nLa Fundación Aubixa presentó este sábado su documento con medidas para avanzar en una sociedad intergeneracional\nLa barandilla de La Concha se fabrica en Oporto\nLas mujeres son las protagonistas en la semana de la movilidad sostenible Euskaltegien ikasturtea martxan da dagoeneko


ATOPIArpg euskarazko rol jokoaren egitasmoak jaso du lehen Sormen beka | Kultura | Berria\nDurangoko 53. Azoka. Sormen beka\nATOPIArpg euskarazko rol jokoaren egitasmoak jaso du lehen Sormen beka\nSormena sustatu asmo duen beka eman du aurreneko aldiz Gerediaga elkarteak. Etzi Portu Maritimoa taldearen proiektuak irabazi du 15.000 euroko saria. Urtebete izango dute gauzatzeko\nSormen bekaren irabazleak, atzo, Durangoko ekitaldian. ENDIKA PORTILLO / FOKU Tamaina handiagoan ikusi\nEuskal kulturari egindako ekarpena saritu du Gerediaga elkarteak Argizaiola sarien bitartez azken 25 urteetan. Iraganera ez, etorkizunera begira jarri nahi du elkarteak aurrerantzean, eta sormena sustatuko du horretarako. Bada, sortzaile berriei bidea errazteko asmoz, euskarazko kultur produktu bat hasieratik amaierara garatzen lagunduko du elkarteak. Bide horretan aurrena ATOPIArpg euskarazko lehen rol jokoa izango da.\nLehen aldiz eman dute Sormen beka Durangoko Azokan, eta atzo eman zuten irabazlearen berri, Landako Guneko areto nagusian egindako agerraldian. Bertan izan ziren egitasmoaren bultzatzaileak, Gerediaga elkarteko presidente Nerea Mujika, Durangoko alkate Aitziber Irigoras eta Sormen bekako epaimahaiburu izan den Itxaro Borda, besteak beste. Idazlearekin batera osatu dute epaimahaia Garbiñe Ubedak, Patxi Zubizarretak, Esti Albizuk eta Xabier Bovedak.\nLiteratura izan da bekaren gaia aurten, eta, orotara 28 proiektu aurkeztu badira ere, Etzi Portu Maritimoa taldeak aurkeztutako joko egitasmoa izan da guztien artean aukeratua. Proiektuaren originaltasuna azpimarratu zuen epaimahaiak: «Rol joko bat euskaraz, literatura fantastikoaren eta jolas kolektiboaren gurutze-bidean, sortzaile talde dinamiko batek ekartzen duena. Irudimena eta irudiak lantzen dituzte, Euskal Herriko gaurkotasunean errotzen da, eta umorea ere sartzen da narrazio eta komentarioetan», nabarmendu zuen Bordak.\n«Gabezia» batetik abiatutako proiektua da ATOPIArpg, sortzaileen hitzetan, euskarazko rol jokoetan dagoen hutsunea bete asmo duena, hain zuzen ere. «Lagunekin elkarri ipuinak kontatzeko modu bat da, tradizio luzea duen literatura forma bat. Ez genuen euskarazkorik aurkitzen, eta nork argitaratuko duen itxaroten egon beharrean, iruditu zitzaigun hobe zela guk geuk sortzea», adierazi zuen Xabier Landabidek, joko egitasmoaren sustatzaileetako batek. Harekin batera, halaber, Galder Gonzalezek, Beñat Irasuegik, Oihana Kalparsorok, Yerai Gasconek, Unai Gorrotxategik, Gorka Salcesek eta Eneko Olazabalek ondu dute dira proiektua.\nEuskarazko rol jokoaren liburua sortu eta argitaratzea du proiektuak xede nagusitzat. Sortzaileen hitzetan, halere, hori baino gehiago da egitasmoa. «Proiektu honetan aurkezten den egitasmoak euskaraz sortu eta argitaratutako lehen rol jokoaren liburua du helburu, baina proposamen honekin paraleloan adierazpide ezberdinak lantzen saiatzen ari gara, blog, sare sozial eta irrati bidez euskarazko rol jokoen posibilitateak aztertzeko».\nHorretarako, baina, ilustratzaileak eta programatzaileak, idazleak eta irakurleak, jokalariak eta kontalariak jarriko dituzte harremanetan. «Rol joko honen bidez, irakurketa eta idazketarako ahalegin kolektiboki gozagarriak ahalbidetu nahi ditugu, liburu honen sormen prozesutik bertatik hasita».\nUrtebeteko epea izango dute jokoa sortu eta argitaratzeko. Horretarako, Durangoko Udalak emandako 15.000 euroko beka jasoko du taldeak, eta heldu den urteko azokan aurkeztu beharko dute. Beka amaitzean, halere, proiektuari segida emateko nahia agertu dute sortzaileek, eta, liburutik abiatuta, ipuin laburren bilduma bat, komikiak, podcast saioak eta ikus-entzunezko animazioak sortuko dituzte.